Gauti tiekėjų klausimai:
Klausimas:
"Techninėje specifikacijoje, 2 ir 3 pirkimo dalyse, eil. Nr. 3 "Ekrano technologija" yra reikalavimas "Ekrano kraštinių santykis turi patekti į intervalą 1,5-1,7. ". Prašome paaiškinti ką turite omenyje, pateikiant pavyzdį, nes šis reikalavimas nėra aiškus ir suprantamas".
[bookmark: _Hlk203406025]Atsakymas:
Reikalavimu „ekrano kraštinių santykis turi patekti į intervalą 1,5–1,7“ siekiama apibrėžti įprastus ekrano proporcijų formatus, užtikrinančius tinkamą vaizdo perteikimą ir ergonomišką naudojimą.
Kraštinių santykis skaičiuojamas taip:
Plotis X dalinamas iš aukščio Y arba X / Y = santykis,
Pavyzdžiui:
16:9 (1,78) – netinka, (16 / 9 = 1,78); nes viršija ribą;
16:10 (1,6) – atitinka (16 / 10 = 1,6);
3:2 (1,5) – atitinka (3 / 2 = 1,5);
4:3 (1,33) – netinka, (4 / 3 = 1,33).


1 Klausimas:
Pateiktame sutarties projekte nurodote, kad prekes tiekėjai privalo pristatyti per 6 savaites nuo sutarties pasirašymo dienos. Tačiau TS priede nurodote, kad Esant papildomam prekių poreikiui, prekes Pirkėjas gali užsakyti iki 2025-12-01 (imtinai). Prekių pristatymas per 3 savaites nuo užsakymo pateikimo dienos, adresu: Saulėtekio al. 3, LT-10257 Vilnius.
Nors sutartyje įvardijamas terminas dėl užsakomos prekių apimties yra diskutuotinas, nes tik Dell ir HP turi gamyklas Europoje ir teoriškai galėtų spėti pagaminti reikiamus kiekius bei juos pateikti, tai dėl papildomų prekių pristatymo termino ( 3 savaitės) akivaizdu, kad tokie pristatymo terminai yra nerealūs, nes Perkančioji organizacija planuoja įsigyti produktus, kuriems galimai reiks spe.užsakymų gamybai ir todėl pagaminti bei pristatyti prekes tikrai truks ilgiau. Tiekėjai negali tokių apimčių produktų laikyti pas save sandėliuose neturėdami Pirkėjo garantijos , kad tie sandėliuojami kiekiai bus nupirkti pilna apimtini.
Atsižvelgiant į tai rekomenduojame pristatymo terminus suvienodinti nustatant ne trumpesnį, kaip 60 dienų terminą prekių pristatymui.

Atsakymas:
Šešių (6) savaičių prekių pristatymo terminas taikomas pagrindinei prekių daliai ir yra pakankamas planavimui ir prekių pristatymui. Papildomų prekių poreikis, kuriam taikomas 3 savaičių terminas, gali būti mažesnės apimties, todėl tiekėjai turi galimybę pasirūpinti tiekimu iš anksto arba pasirinkti tokius produktus, kurių tiekimas galimas per nustatytą laiką. 
Pirkimo dokumentuose nurodyti prekių pristatymo terminai nekeičiami ir lieka galioti.

2 Klausimas:
TS reikalavimuose I daliai monitoriams pagal 2.11 punktą Jūs reikalaujate „Monitoriui turi būti suteikiama ne trumpesnė kaip 36 mėnesių darbo vietoje („On site“) gamintojo garantija.“ Tokio tipo garantija monitoriams nėra taikoma, nes Jų remontas darbo vietoje techniškai neįmanomas , todėl reikalavimo dalis“ darbo vietoje („On site“) turėtų būti panaikinta. Taip pat rekomenduotume patikslinti paskutinę šio punkto pastraipą ją išdėstant sekančiai „Garantinės priežiūros laikotarpiu, monitoriaus gedimo atveju turi būti keičiamas analogišku arba geresnių parametrų pakaitiniu monitoriumi“

Atsakymas:
Reikalavimas dėl monitorių 36 mėnesių „On site“ garantijos taikomas kaip standartas, užtikrinantis greitą ir patogų garantinį aptarnavimą Perkančiajai organizacijai. „On site“ garantija praktikoje reiškia, kad gamintojo atstovas atvyksta į vietą ir, esant reikalui, pakeičia sugedusį įrenginį nauju ar pakaitiniu – tai yra įprasta paslauga tiek tarp tarptautinių, tiek tarp vietinių tiekėjų. Patiksliname paskutinio sakinio pabaigą: „Garantinės priežiūros laikotarpiu, monitoriaus gedimo atveju turi būti keičiamas analogišku arba geresnių parametrų pakaitiniu monitoriumi“.


3 Klausimas:
Taip pat siūlome tikslinti TS p.19 (II ir III pirkimo dalyse ) , nes baterijos talpa bendrame reikalavimų kontekste yra traktuojama kaip konkurenciją ribojantis veiksnys. Siūloma redakcija „ Siūlomas nešiojamasis kompiuteris turi būti komplektuojamas su baterija užtikrinančia normalų nešiojamojo kompiuterio darbą ne trumpiau kaip x val.“

Atsakymas:
Baterijos talpa yra objektyviai išmatuojamas techninis parametras, leidžiantis užtikrinti minimalią įrenginio autonomiją, nepriklausomai nuo naudojimo scenarijų, kuriuos subjektyviai vertinti būtų sudėtinga. Nurodyta baterijos talpa nebuvo parinkta siekiant riboti konkurenciją, o užtikrinti, kad siūlomi įrenginiai atitiktų realius naudojimo poreikius. Todėl nurodyti reikalavimai TS p.19 (II ir III pirkimo dalyse) nėra keičiami ir lieka galioti. 


4 Klausimas:
[bookmark: _Hlk203407332]II bei III dalių TS 27 punktų formuluotės neatitinka šiuo metu galiojančių norminių aktų, todėl šių punktų formuluotės privalo būti tikslinamos vadovaujantis šiuo metu galiojančiomis norminių aktų redakcijomis.

Atsakymas:
Šio teiginio komentuoti negalime, nes nėra nurodyti konkretūs galiojantys norminiai teisės aktai, kuriais remiantis klausimas buvo užduotas. Lieka galioti pirkimo dokumentuose nurodyti reikalavimai.

5 Klausimas
Rekomenduojame tikslinti reikalavimus pagal I pirkimo objekto dalį, nes remiantis TS reikalavimų visuma laimėtojas iš anksto aiškus, t.y Dell monitorius 27" P2725DE LED PIVOT HAS Tilt HDMI/DP/USB-C/RJ-45 2560x1440, 1000:1, 5ms, 350cd, 100 Hz, 178/178, IPS, Antiglare, Black Gamintojo kodas 210-BQSZ, Siekiant užtikrinti konkurenciją rekomenduojame mažinti punkto 2.9 reikalavimo dalį energijos tiekimui nuo 90W iki 65W
Atsakymas:
Reikalavimas dėl I-os pirkimo dalies, monitorių - ne mažesnės kaip 90 W galios per USB-C jungtį, nėra nukreiptas į konkretų gamintoją ar modelį – toks reikalavimas užtikrina, kad monitorius galėtų pilnai įkrauti ar maitinti platesnį spektrą nešiojamųjų kompiuterių. Nurodyta galia atitinka šiuolaikinius darbo vietos standartus ir yra būtina funkciniam suderinamumui su kitais įvairiais įrenginiais. Todėl nurodytas reikalavimas nekeičiamas, nes jis yra pagrįstas techniniu poreikiu.
6 Klausimas
TS punkte 2.10 pagal I pirkimo objekto dalį Jūs reikalaujate „130mm aukščio reguliavimas“, kuris akivaizdžiai yra perteklinis Jūsų pateiktų reikalavimų monitoriams kontekste, nes netgi Pivot funkcinoalumui užtikrinti tokios įstrižainės monitoriams pakanka 110 mm aukščio reguliavimo , o tokio funkcionalumo Jūsų TS monitoriams netgi nėra. Todėl rekomendauojame šį reikalavimą išdėstyti sekančiai „110 mm aukščio reguliavimas“
Atsakymas:
Monitorių, 130 mm aukščio reguliavimas, nėra perteklinis, jis užtikrina didesnį ergonominį funkcionalumą skirtingo ūgio naudotojams ir pritaikomumą įvairioms darbo aplinkoms. Be to, darbo stalų aukštis mūsų įstaigoje nėra reguliuojamas, todėl didesnis monitoriaus aukščio reguliavimo diapazonas yra būtinas ergonomiškam darbo vietos pritaikymui. Todėl nurodytas reikalavimas nekeičiamas.
_____________________________________
